Andreas Burnham
Andreas Burnham, saepius Andy sed nomine pleno Andrew Murray Burnham (in oppido Aintree prope Liverpolium natus die 7 Ianuarii 1970) est politicus factionis Laboris, cuius sodalis fit iam annum quintum decimum agens.

Alumnus est collegii Fitzwilliam apud Cantabrigienses,Consiliarius meruit ab anno 1994 iuxta politicos Tessa Jowell et Chris Smith. A die 7 Iunii 2001 ad 3 Maii 2017 munere populi Leigh in Parlamento Britannico fungitur. Minister meruit a cultura annis 2008-2009, deinde minister a valetudine usque in annum 2010, primo ministro Gordono Brown. Bis ad factionis suae principatum candidatus est, anno 2010 aemulis Diana Abbott, Eduardo Balls, Davide Eduardoque Miliband victore, atque anno 2015 Elizabetha Kendall, Ivetta Cooper, Ieremia Corbyn qui victoriam reportavit. Andreas Burnham die 5 Maii 2017 praefectus metropoli Mancunio Maiori electus est.

Bibliographia 
 Archie Bland, "Andy Burnham: former New Labour high flyer cast as 'king of the north'" in The Guardian (23 Octobris 2020)
 Andrew Stuart, "Andy Burnham's 11-minute speech on Hillsborough that left the Commons silent – and drew a round of applause" in Manchester Evening News (27 Aprilis 2016)
 Louise Tickle, "Andy Burnham, advocate for the comprehensive system" in The Guardian (9 Novembris 2010)

Nexus externi 

 De Andrea Burnham apud TheyWorkForYou.com

Legati Parlamento Britannico
Alumni Universitatis Cantabrigiensis
Praefecti urbibus
Politici Angliae